Source: https://www.riigiteataja.ee/akt/131052011005
Timestamp: 2019-06-19 09:37:04+00:00
Document Index: 4702291

Matched Legal Cases: ['§ 7', '§ 9', '§ 10', '§ 11', '§ 12', '§ 199', '§ 7', '§ 9', '§ 10', '§ 11', '§ 12']

Statsionaarse automaatse kiirusmõõtesüsteemi andmekogu põhimäärus – Riigi Teataja
Statsionaarse automaatse kiirusmõõtesüsteemi andmekogu põhimäärus
Statsionaarse automaatse kiirusmõõtesüsteemi andmekogu põhimäärus - sisukord
§ 7 Salvestiste töötlemine ja andmete õigsuse tagamine
4 JUURDEPÄÄS ANDMEKOGUSSE KANTUD ANDMETELE NING NENDE VÄLJASTAMINE ANDMEKOGUST
§ 9 Juurdepääs andmekogusse kantud salvestisele
§ 10 Andmete väljastamine andmekogust
5 ANDMEKOGU ANDMETE SÄILITAMINE, JÄRELEVALVE, ANDMEKOGU PIDAMISE RAHASTAMINE NING ANDMEKOGU LIKVIDEERIMINE
§ 11 Andmekogu andmete säilitamine
§ 12 Järelevalve andmekogu pidamise üle
RT I, 31.05.2011, 5
Vastu võetud 26.05.2011 nr 36
Määrus kehtestatakse «Liiklusseaduse» § 199 lõike 5 alusel.
Andmekogu nimi on „Statsionaarse automaatse kiirusmõõtesüsteemi andmekogu“.
Andmekogu pidamise eesmärk on läbi riigimaanteedele püsipaigaldatud statsionaarse automaatse kiirusmõõtesüsteemi kogutud liiklusalaste õigusrikkumiste andmete töötlemise tagada tõhus liiklusjärelevalve lubatud piirkiiruse ületamise suhtes.
(1) Statsionaarne automaatne kiirusmõõtesüsteem (edaspidi kiirusmõõtesüsteem) on mõõtekabiini paigaldatud mõõtesüsteem, mis koosneb kiirusmõõtevahendist, dokumenteerimisseadmest ja vajalikest lisaseadmetest, mis on ette nähtud liiklusalase õigusrikkumise fikseerimiseks ning mille salvestist on õigus kasutada mootorsõiduki ja selle juhi, mootorsõiduki omaniku või vastutava kasutaja tuvastamiseks.
(2) Salvestis on määruse tähenduses andmete elektrooniline kogum.
(3) Andmesubjektiks on mootorsõiduki omanik, kelle mootorsõidukiga liiklusalane õigusrikkumine sooritati.
(4) Käitaja on määruse tähenduses tootja või tootja volitatud isik, kes paigaldab, hooldab, seadistab või kontrollib kiirusmõõtesüsteemi.
(3) Andmekogu moodustavad digitaalsed salvestised ja andmeedastusfailid.
(2) Kiirusmõõtesüsteemi salvestise töötlemiseks kasutatavad infotehnoloogilised süsteemid ja meetmed peavad tagama salvestise terviklikkuse, usaldusväärsuse ja autentsuse. Salvestis peab olema failivormis, mis tagab selle usaldusväärsuse, autentsuse ja terviklikkuse salvestise töötlemise aja jooksul.
(3) Andmekogus sisalduvate andmete käideldavuse, terviklikkuse ja konfidentsiaalsuse tagamiseks rakendatakse järgmiseid organisatsioonilisi, füüsilisi ja infotehnoloogilisi turvameetmeid:
2) andmekogule juurdepääsu kontroll eesmärgiga määratleda ligipääs kiirusmõõtesüsteemi seadmetele ja andmekogus olevatele andmetele;
§ 7. Salvestiste töötlemine ja andmete õigsuse tagamine
(1) Salvestiste töötlemisel ja säilitamisel peab andmekogu vastutav töötleja tagama andmete terviklikkuse, konfidentsiaalsuse ning päritolu autentsuse.
(2) Salvestise töötlemisel toimub andmete autentsuse kontrollimine. Autentsuse kontrolli mitteläbivad andmed kustutatakse andmekogust ning neid ei edastata edaspidisesse andmetöötlusprotsessi.
(3) Salvestise andmete andmekogus töötlemisel lisatakse selle andmetele sõiduki registreerimismärgi andmed ja lõplik mõõtetulemus, mis saadakse mõõtmisel saadud sõiduki kiiruse väärtusest asjaomase laiendmääramatuse lahutamisel.
(4) Sõiduki registreerimismärgi tuvastamiseks kasutatakse infotehnoloogilist tarkvara.
(5) Salvestise andmetest ja salvestise andmete infotehnoloogilise tarkvara abil töötlemise tulemusel loodud andmetest moodustatakse automaatselt andmeedastusfailid, mis edastatakse riigi infosüsteemi andmevahetuskihi kaudu kohtuvälisele menetlejale.
(1) Andmekogusse kantakse kiirusmõõtesüsteemi salvestis.
(2) Salvestises sisalduvad järgmised andmed:
7) mõõtmisel saadud sõiduki kiiruse väärtus;
(3) Lisaks lõikes 2 nimetatud kohustuslikele andmetele võib salvestis sisaldada ka muid kiirusmõõtesüsteemi valmistajatehase ette nähtud andmeid nagu mõõtesessiooni alguaeg (kuupäev, kellaaeg), mõõtesessiooni tähis, pildikäivituse piirväärtus, sõiduraja number ja sõiduki kategooria sõltuvalt sõiduki gabariitidest.
(4) Lisaks lõigetes 2 ja 3 nimetatud andmetele kantakse andmekogusse salvestise andmete töötlemisel moodustatud andmeedastusfail, mis sisaldab lõikes 2 nimetatud andmeid, lõplikku mõõtetulemust ja automaatse numbrituvastuse korral pildifaili sõiduki registreerimismärgist koos registreerimismärgi tähisega.
4. peatükk JUURDEPÄÄS ANDMEKOGUSSE KANTUD ANDMETELE NING NENDE VÄLJASTAMINE ANDMEKOGUST
§ 9. Juurdepääs andmekogusse kantud salvestisele
(2) Õigus andmeid saada on:
1) andmesubjektil, temaga seonduva liiklusalase õigusrikkumise osas;
4) muudel seadustes sätestatud isikutel.
(3) Andmekogu vastutav töötleja otsustab kolmandatele isikutele riigi infosüsteemide andmevahetuskihi kaudu andmetele juurdepääsu andmise kooskõlas „Avaliku teabe seaduse“ ja „Isikuandmete kaitse seadusega“.
(4) Andmekogule juurdepääsu õigus on käitajal ja andmekogu arendaval või hooldaval isikul andmekogu vastutava töötlejaga sõlmitud lepingus sätestatud ulatuses ja tingimustel.
§ 10. Andmete väljastamine andmekogust
Andmekogu vastutav töötleja väljastab andmekogust andmeid:
1) andmesubjektile või tema seaduslikule esindajale kirjaliku avalduse alusel;
2) kohtuvälisele menetlejale hoiatamismenetluseks läbi riigi infosüsteemi andmevahetuskihi;
3) muudel juhtudel isiku kirjaliku avalduse alusel, kui andmete väljastamiseks on vahetult seadusest tulenev alus.
5. peatükk ANDMEKOGU ANDMETE SÄILITAMINE, JÄRELEVALVE, ANDMEKOGU PIDAMISE RAHASTAMINE NING ANDMEKOGU LIKVIDEERIMINE
§ 11. Andmekogu andmete säilitamine
(1) Salvestist säilitatakse andmekogus kuni 4 aastat.
(2) Andmeedastusfailid kustutatakse vahetult pärast edukat andmeedastust kohtuvälisele menetlejale.
(3) Salvestis hävitatakse vastutava töötleja kehtestatud korras.
§ 12. Järelevalve andmekogu pidamise üle
Järelevalvet andmekogu pidamise üle teostatakse vastavalt „Isikuandmete kaitse seadusele” ja „Avaliku teabe seadusele”.
Andmekogu likvideerimisel otsustatakse andmete teise andmekogusse või riiklikku arhiivi üleandmine või andmete hävitamisele kuulumine ja nende üleandmise või hävitamise tähtaeg.
Majandus- ja kommunikatsiooniministri 18. detsembri 2009. a määrus nr 127 „Statsionaarse automaatse kiirusmõõtesüsteemi andmekogu põhimäärus“ (RTL 2009, 101, 1525) tunnistatakse kehtetuks.